# Joseph Trần Xuân Tiếu

Joseph Trần Xuân Tiếu (vietnameraz: Giuse Trần Xuân Tiếu; Nam Định, 1944ko abuztuaren 20a – Long Xuyên, 2025eko urtarrilaren 7a) vietnamdar elizgizon katolikoa izan zen, 2003tik 2019ra Long Xuyêngo apezpikua izan zena.

## Bizitza

Joseph Trần Xuân Tiếu 1944ko abuztuaren 20an jaio zen Nam Định hiriko Lộc Hòa auzoan. 1954an, hegoaldera ihes egin zuen familiarekin. 1957an, hamabi urte zituela, Pio XII.aren apaizgaitegi txikian sartu zen. Geroago Saigongo San Jose apaizgaitegian jarraitu zituen ikasketak. 1965ean, prestakuntza amaitu ondoren, Erromara joan zen filosofia eta teologiako ikasketak Urbaniana unibertsitatean burutzeko.
Vietnamera itzuli ondoren, apaiztu zen 1974ko abuztuaren 10ean, eta Nguyễn Khắc Ngư apezpikuaren idazkari izan zen 1995era arte. 1995ean, Long Xuyêngo katedraleko parroko, Cần Thơko Thánh Quý apaizgaitegiko teologia moraleko irakasle eta elizbarrutiko bikario nagusi izendatu zuten.
1999ko ekainaren 3an, Joan Paulo II.a aita santuak Long Xuyêngo apezpiku lagunkide izendatu zuen. Urte bereko ekainaren 29an, Jean Baptiste Bùi Tuầnek apezpiku ordenatu zuen. 2003ko urriaren 2an, aurreko apezpikuak erretiroa hartu zuen egunean, elizbarrutiko ordinario bihurtu zen. Vietnamgo apezpiku-konferentziako Laikoen Batzordeko presidente izan zen 2010etik 2016ra. Urte askotan, 1976an existitzeari utzi zion San Tomas apaizgaitegia berrezartzearen alde egin zuen, eta azkenean 2018ko irailean eskaera hori onartu zuten. Hamabost urte baino gehiagoz zuzendu zuen elizbarrutia eta 2019ko otsailaren 23an dimisioa eman zuen, 74 urte zituela.
Joseph Trần Xuân Tiếu Long Xuyênen hil zen 2025eko urtarrilaren 7an, 80 urte zituela.

## Ondorengotza apostolikoa

* Yohannan VIII.a Hormizd artzapezpikua
* Isaie Jesu-Yab-Jean Guriel apezpikua (1795)
* Augustin Hindi artzapezpikua (1804)
* Joseph VI.a Audu patriarka (1825)
* Pierre Élie XII.a Abbolyonan patriarka (1874)
* Yousef VI.a Emmanuel II.a Thomas patriarka (1892)
* François Daoud (David) apezpikua (1910)
* Antonin-Fernand Drapier artzapezpikua (1929)
* Pierre Martin Ngô Ðình Thục artzapezpikua (1938)
* Michel Nguyễn Khắc Ngữ apezpikua (1961)
* Jean-Baptiste Bùi Tuần apezpikua (1975)
* Joseph Trần Xuân Tiếu apezpikua

## Erreferentziak

* 1 2 (Vietnameraz) «Giáo phận Long Xuyên: Đức cha Giuse Trần Văn Toản kế nhiệm Giám mục chính toà Long Xuyên» Hội Đồng Giám Mục Việt Nam 2019-02-23 (Noiz kontsultatua: 2025-03-12).
* ↑ (Italieraz) «Rinuncia del Vescovo di Long Xuyên (Viêt Nam)» Bollettino Sala Stampa della Santa Sede 2003-10-02 (Noiz kontsultatua: 2025-03-12).
* ↑ (Vietnameraz) «Hội đồng Giám mục Việt Nam qua 12 kỳ Đại hội» Ban Tôn giáo Chính Phủ 2013-10-11 (Noiz kontsultatua: 2025-03-12).
* ↑ (Vietnameraz) «Hội Đồng Giám Mục Việt Nam» Hội Đồng Giám Mục Việt Nam 2013-10-11 (Noiz kontsultatua: 2025-03-12).
* ↑ (Vietnameraz) «Một hồng ân như không tưởng...» Công giáo và Dân tộc 2018-09-26 (Noiz kontsultatua: 2025-03-12).
* ↑ (Italieraz) «Rinuncia e successione del Vescovo di Long Xuyên (Viêt Nam)» Bollettino Sala Stampa della Santa Sede 2019-02-23 (Noiz kontsultatua: 2025-03-12).
* 1 2 (Ingelesez) «Bishop Joseph Trần Xuân Tiếu †» Catholic Hierarchy (Noiz kontsultatua: 2025-03-12).

## Kanpo estekak

* Datuak: Q1708101
* Multimedia: Giuse Trần Xuân Tiếu / Q1708101